อีก1เมนูที่ไม่ควรพลาดเมื่อไปเยือนสิงคโปร์ก็คือ บะกุ๋ดเต๋ และร้านดังที่คนส่วนใหญ่แนะนำก็คือร้านNg Ah Sio Bak Kut Teh ซึ่งเจ้าแรกดั้งเดิมอยู่ในย่านchina town  

ไหนๆก็มาเที่ยวแบบเน้นกินตามไสตล์ของเราแล้ว จะยอมพลาดได้ยังไง แต่เพราะระหว่างวันไปตระเวณเที่ยว แม้ที่พักจะอยู่ในย่านไชน่าทาวน์แต่ก็กลับดึกทุกวัน เลยทำให้ไปไม่ทันเวลา ร้านปิดก่อน  

แต่ก็ไม่ใช่ปัญหาที่จะทำให้เราอดชิมของอร่อยร้านดัง เพราะไปทราบข้อมูลมาว่า บะกุ๋ดเต๋ร้านดังของสิงคโปร์ร้านนี้ มีสาขา2 อยู่ที่ห้างมารินน่าเบย์นะ มีรึจะพลาด จัดไปสิคะ

 บะกุ๋ดเต๋ของร้าน Ng Ah Sio Bak Kut Teh อยู่ด้านในๆ ติดกับร้านpepper lunchที่เป็นอาหารจานด่วนแบบกระทะร้อน กว่าจะเดินไปถึงร้านบะกุ๋ดเต๋ต้องใช้สมาธิมากๆ ต้องไม่วอกแวก เพราะในโซนฟู้ดคอร์ทนี้ มีร้านอาหารหลากหลายสไตล์มากๆ และแต่ละอย่างน่ากินทั้งนั้น 

มาถึงหน้าร้าน มองดูเมนู มีให้เลือกหลายแบบ บะกุ๋ดเต๋กระดูกวัว กระดูกหมู หรือแบบรวมทั้ง2อย่าง ทั้งกระดูกวัวและหมู หรือจะแบบที่มีเครื่องในก็มี....ยืนอ่านและเลือกอยู่สักพัก เลยตัดสินใจสั่งแบบประหยัดสุดๆ เอาแค่บะกุ๋ดเต๋กระดูกหมู ราคา5$SG และข้าวสวย1ถ้วย 1$SG รวมเซ็ตที่สั่งราคา 6$SG ก็ประมาณ150บาท 

รับอาหารมา หน้าตาดูธรรมดาๆ มีน้ำซุปสีออกน้ำตาลเหลืองอ่อนๆ และกระดูกหมู2ชิ้นใหญ่ๆ ใส่ในถ้วยน้ำซุปไซส์ความกว้างประมาณ6นิ้ว ส่วนน้ำจิ้มจะมีให้ตักเองด้านหน้าร้าน ที่วางอยู่มี3อย่าง คือน้ำจิ้มเหมือนพริกน้ำส้มปั่น ซีอิ้วดำ และพริกแดงซอยหั่นขวางๆ 

ไม่รู้ว่าควรกินกับอันไหนดี ก็เลย ตักมาหมดทั้ง3อย่างเลย 555 
ลองตักชิมน้ำซุป รสชาติหอมๆดี รสตอนแรกที่รับได้ออกจืดๆแต่ก็มีเค็มๆ กลมกล่อมตาม คือไม่ได้จืดชืด แต่ก็ไม่ถึงกับเข้มข้น และน้ำซุปแอบมีรสเผ็ดร้อนของพริกไทยตามมาด้วยค่ะ พอทานไปเรื่อยๆ รสเผ็ดร้อนเริ่มสะสมจากธรรมดาๆ กลายเป็นเผ็ดมากกกก 555 เล่นเอาเหงื่อแตกเลย 

 โดยรวมรสชาติอร่อยดีกลมกล่อมและหอมเครื่องสมุนไพรจีนดี ส่วนกระดูกหมู ตุ๋นมาดีมากกกกก มีรสชาตินะคะ ไม่ได้จืด เหมือนว่าเค้าจะต้มแยกไว้จากน้ำซุป แต่ตัวเนื้อหมูมีราชาติ และเปื่อยมากกกกกกก ถึงแม้จะมีแค่2ชิ้น แต่ก็ชิ้นใหญ่ค่ะ 

ส่วนน้ำจิ้มที่ตักมา แทบจะไม่ได้กินเลยค่ะ เพราะน้ำจิ้มสีส้มคือพริกที่ปั่นผสมกับน้ำส้มสายชู ส่วนซีอิ๊วดำ ก็คล้ายๆน้ำจิ้มข้าวหมูแดงบ้านเรา รสออกเค็มจืดๆ ก็เลยไม่ได้ราดหรือจิ้มเลย เพราะทานแบบไม่ต้องปรุงอะไรเพิ่มอร่อยแล้ว
1เซ็ตนี้ สำหรับผู้หญิง1คนคืออิ่มมากกกกกกกก